COLEGIUL TEHNIC FORESTIER, MUNICIPIUL CÂMPINA   
ANUNȚ CONCURS PENTRU POST CONTRACTUAL
Nr./data inregistrare: 1815 / 16.10.2026
COLEGIUL TEHNIC FORESTIER, MUNICIPIUL CÂMPINA cu sediul în: Loc. CÂMPINA, B-dul CAROL I, nr. 31, Judeţul PRAHOVA organizează concurs pentru ocuparea postului contractual, conform H.G. nr. 1336/2022, după cum urmează:
A) 
Numărul posturilor: 1 (unu)

Denumirea și nivelul postului: Tehnician IA - M – studii medii

Compartimentul: personal didactic auxiliar

Durata contractului și timpului de lucru: nedeterminată, normă întreagă (8/40)
B) 
Dosarul de concurs va cuprinde următoarele documente:


1. formularul de înscriere la concurs;


2. copia actului de identitate, a certificatului de naştere şi a certificatului de căsătorie (dacă este cazul);


3. copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;


4. carnetul de muncă sau, după caz, adeverinţele care atestă vechimea în muncă, în meserie şi/sau în specialitatea studiilor, în copie (fila din Revisal care să ateste vechimea după ianuarie 2011);


5. cazierul judiciar;


6. adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate cu mențiunea „apt pentru angajare post tehnicianˮ;

7. certificatul de integritate comportamentala din care sa reiasa ca nu s-au comis infractiuni prevazute la art. 1 alin. (2) din Legea nr. 118/2019 privind Registrul national automatizat cu privire la persoanele care au comis infractiuni sexuale, de exploatare a unor persoane sau asupra minorilor, precum si pentru completarea Legii nr. 76/2008 privind organizarea si functionarea Sistemului National de Date Genetice Judiciare, cu modificarile ulterioare, pentru candidatii inscrisi pentru posturile din cadrul sistemului de invatamant, sanatate sau protectie sociala, precum si orice entitate publica sau privata a carei activitate presupune contactul direct cu copii, persoane in varsta, persoane cu dizabilitati sau alte categorii de persoane vulnerabile ori care presupune examinarea fizica sau evaluarea psihologica a unei persoane

8. curriculum vitae, model comun european.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.

Copia actului de identitate, copiile documentelor de studii şi carnetul de muncă sau, după caz, adeverinţele care atestă vechimea vor fi prezentate şi în original în vederea verificării conformităţii copiilor cu acestea.

C) 1. Condiţiile generale prevăzute la art. 15 din H.G. nr. 1336/2022 pentru ocuparea unui post contractual vacant: 
   a) are cetatenia romana sau cetatenia unui alt stat membru al Uniunii Europene, a unui stat parte la Acordul privind Spatiul Economic European (SEE) sau cetatenia Confederatiei Elvetiene;
   b) cunoaste limba romana, scris si vorbit;
   c) are capacitate de munca in conformitate cu prevederile Legii nr. 53/2003 - Codul muncii, republicata, cu modificarile si completarile ulterioare;
   d) are o stare de sanatate corespunzatoare postului pentru care candideaza, atestata pe baza adeverintei medicale eliberate de medicul de familie sau de unitatile sanitare abilitate;
   e) indeplineste conditiile de studii, de vechime in specialitate si, dupa caz, alte conditii specifice potrivit cerintelor postului scos la concurs;
   f) nu a fost condamnata definitiv pentru savarsirea unei infractiuni contra securitatii nationale, contra autoritatii, contra umanitatii, infractiuni de coruptie sau de serviciu, infractiuni de fals ori contra infaptuirii justitiei, infractiuni savarsite cu intentie care ar face o persoana candidata la post incompatibila cu exercitarea functiei contractuale pentru care candideaza, cu exceptia situatiei in care a intervenit reabilitarea;
   g) nu executa o pedeapsa complementara prin care i-a fost interzisa exercitarea dreptului de a ocupa functia, de a exercita profesia sau meseria ori de a desfasura activitatea de care s-a folosit pentru savarsirea infractiunii sau fata de aceasta nu s-a luat masura de siguranta a interzicerii ocuparii unei functii sau a exercitarii unei profesii;
  
 h) nu a comis infractiunile prevazute la art. 1 alin. (2) din Legea nr. 118/2019 privind Registrul national automatizat cu privire la persoanele care au comis infractiuni sexuale, de exploatare a unor persoane sau asupra minorilor, precum si pentru completarea Legii nr. 76/2008 privind organizarea si functionarea Sistemului National de Date Genetice Judiciare, cu modificarile ulterioare, pentru domeniile prev. la art. 35 alin. (1) lit. h).

2. Condiţiile specifice necesare în vederea participării la concurs şi a ocupării postului de tehnician sunt:

  a) studii – absolvirea cu examen de diplomă a unei școli postliceale/ de maiștri sau a liceului în domeniul Fabricarea produselor din lemn conform art. 193, alin.(1) lit.d) din Legea Învățământului Preuniversitar nr. 198/2023 și Ordinului Min. Educației și Cercetării nr. 5773/06.10.2026, după cum urmează:


- Liceu cu diplomă de absolvire a liceului și certificat de calificare profesională nivel 4 în domeniu – specializarea Tehnician în prelucrarea lemnului, Tehnician designer mobilă și amenajări interioare sau Tehnician proiectant produse finite din lemn;


- Școală Postliceală cu diplomă de absolvire școlii postliceale (însoțită de diploma de absolvire a liceului) și certificat de calificare profesională nivel 5 - calificări profesionale: Tehnician produse finite din industria lemnului, Designer în industria lemnului;


- Școală de Maiștri cu diplomă de absolvire școlii de maiștri (însoțită de diploma de absolvire a liceului) și certificat de calificare profesională nivel 5 – calificări profesionale: Maistru fabricarea cherestelei, Maistru fabricarea furnirului, placajului și panelului, Maistru tâmplar mobilă și binale.
b) Vechimea si experienta necesara in vederea ocuparii postului:


- minimum 1 an vechime in specialitatea studiilor;


- pentru incadrarea pe post si promovare vor fi respectate dispozitiile legislative si intervalele de promovare prevazute de cadrul normativ in vigoare care reglementeaza salarizarea personalului platit din fonduri publice.
c) conform fișei postului (anexată)
D I R E C T O R,

      



      Prof. Șerban Vasile - Vali

D)  Calendarul de desfășurare a concursului, etapele și probele concursului:

Concursul va consta în următoarele etape:
1. Data publicării anunțului
2. Selecția dosarelor

3. Proba scrisă – punctaj maxim de 100 puncte
4. Proba practică – punctaj maxim de 100 puncte

5. Interviu – punctaj maxim de 100 puncte
6. Afişarea rezultatelor finale

Calendarul concursului de ocupare a postului de tehnician:

	Nr. crt.
	Etapa de concurs
	Data desfăşurării

	1
	Data publicării anunțului
	19.10.2026

	2
	Selecţia dosarelor de înscriere
	03.11.2026 (afişare până la ora 12,00)

	
	Contestaţii cu privire la rezultatul selecţiei dosarelor de înscriere
	04.11.2026 (orele 9,00 - 12,00)

	
	Soluţionarea contestaţiilor (afişare)
	04.11.2026 (până la ora 14,00)

	3
	Proba scrisă
	10.11.2026, ora 9,00

	
	Afişarea rezultatelor probei scrise
	10.11.2026, ora 13,30

	
	Contestaţii cu privire la rezultatul probei scrise
	11.11.2026 (până la ora 13,30)

	
	Soluţionarea contestaţiilor (afişare)
	11.11.2026 (până la ora 16,00)

	4
	Proba practică
	12.11.2026, ora 9,00

	
	Afişarea rezultatelor probei practice
	12.11.2026, ora 13,30

	
	Contestaţii cu privire la rezultatul probei practice
	13.11.2026 (până la ora 13,30)

	
	Soluţionarea contestaţiilor (afişare)
	13.11.2026 (până la ora 16,00)

	5
	Interviu
	16.11.2026, ora 9,00

	
	Afişarea rezultatelor interviului
	16.11.2026, ora 13,30

	
	Contestaţii cu privire la rezultatul interviului
	17.11.2026 (până la ora 13,30)

	
	Soluţionarea contestaţiilor (afişare)
	17.11.2026 (până la ora 16,00)

	6
	Afişarea rezultatelor finale
	17.11.2026, ora 16,30


Dosarele de concurs se vor depune la Secretariatul Colegiului Tehnic Forestier, Mun. Câmpina, până la data de 02.11.2026, ora 16,30.

Concursul va avea loc astfel: proba scrisă în data de 10.11.2026, ora 9,00, proba practică în data de 12.11.2026, ora 9,00,  interviul în data de 16.11.2026, ora 9,00 la sediul unităţii.
Informaţii suplimentare se pot obţine la secretariatul Colegiului Tehnic Forestier, Mun. Câmpina, b-dul Carol I, nr. 31, Mun. Câmpina. Jud. Prahova, persoana de contact – Şerb Elena Irina - tel. 0244336521.
Notă: Se pot prezenta la următoarea etapă numai candidaţii declaraţi admişi la etapa precedentă. Candidații care nu obțin minim 50 de puncte la proba scrisă nu pot participa la cea de a doua proba – proba practică. Candidații care nu obțin minim 50 de puncte la proba practică nu pot participa la cea de a treia proba – interviul. Punctajul final se calculează ca medie aritmetică a punctajelor obținute la proba scrisă, proba practică și interviu. Se consideră admis candidatul care a obținut cel mai mare punctaj.  

D I R E C T O R,

      Prof. Șerban Vasile - Vali

Bibliografia și tematica pentru concursul de ocupare a postului de Tehnician IA - M 
E) Bibliografie pentru concursul de ocupare a postului de Tehnician IA - M
· Legea nr. 198/2023  - Legea învățământului preuniversitar, cu modificările şi completările ulterioare ; 

· OME nr. 5726/2024 privind aprobarea Regulamentului - cadru de organizare și funcționare a unităților de învățământ preuniversitar; 

· OMEC nr. 5773/2026 privind stabilirea condițiilor de studii, vechime și competențe pentru funcțiile didactice auxiliare de informatician, analist programator și tehnician;

· OMEN nr. 4831/2018 privind aprobarea Codului - cadru de etică al personalului didactic din învățământul preuniversitar;

· Norme N.T.S. / P.S.I. - Legea nr. 319/2006, Legea securităţii şi sănătăţii în muncă, cu modificările şi completările ulterioare;

· Legea 307/2006 privind apărarea împotriva incendiilor, republicată, cu modificările și completările ulterioare;

· Programele şcolare în vigoare pentru disciplinele / modulele privind instruirea practică a elevilor la clasele IX-XII - liceu tehnologic – profilul tehnic, domeniul Fabricarea produselor din lemn;

· Manuale și ghiduri metodologice auxiliare valabile pentru profilul tehnic, domeniul Fabricarea produselor din lemn, clasele IX – XII, editate sub egida Ministerului Educației pentru ariile tehnologice;

· Standardul de Pregătire Profesională (SPP) pentru calificarea Tehnician designer mobilă și amenajări interioare / Tehnician în prelucrarea lemnului (nivel 4 CNC).

 F) Tematica pentru examenul de ocupare a postului de Tehnician IA - M
· Rolul tehnicianului în procesul instructiv - educativ.

· Aplicarea normelor de protecție a muncii, de prevenire și stingere a incendiilor.

· Aspecte referitoare la lucrări/ activități în atelierul școlar conform programelor școlare în vigoare.

· Conduita personalului didactic auxiliar din învățământul preuniversitar.






D I R E C T O R,

      



      Prof. Șerban Vasile - Vali

	MINISTERUL EDUCAŢIEI ȘI CERCETĂRII

COLEGIUL TEHNIC FORESTIER

Municipiul CÂMPINA, Judeţul PRAHOVA

B-dul Carol I, Nr. 31

Tel. /  Fax: 0244/33.65.21; 0244/37.59.08

E-mail: forestiercampina@gmail.com Site: www.cthforestier.ro
Operator de date cu caracter personal înregistrat sub nr. 24762 la A.N.S.P.D.C.P.


NR........../..................





Aprobată în Şedinţa C.A.

                                                                                                                    

        din data de 15.10.2026





       









FIŞA POSTULUI OPERAȚIONALIZATĂ

TEHNICIAN 

În temeiul Legii învățământului preuniversitar nr. 198/ 2023, cu modificările şi completările ulterioare, în temeiul contractului individual de muncă înregistrat în Registrul de evidenţă a contractelor individuale de muncă cu numărul.…...., se încheie astăzi,…..........…., prezenta fişă a postului:

Numele şi prenumele: ..............................................................................................

Specialitatea: ...........................................................................................................

Denumirea postului: TEHNICIAN

Decizia de numire: ….............................................................................................

Încadrarea: TEHNICIAN IA - M

Cerinţe:

- studii: absolvirea, cu examen de diplomă, a unei instituţii de învăţământ superior, a unei şcoli postliceale sau a liceului în domeniu;
- studii specifice postului: în domeniul Fabricarea produselor din lemn;

- vechimea în specialitatea studiilor necesară ocupării postului: minimum 1 an
Relaţii profesionale: 

-  ierarhice de subordonare: director, director adjunct;

- de colaborare: cu personalul didactic (profesorii membri ai catedrelor de prelucrare a lemnului, membrii din comisia de SSM), personalul didactic auxiliar (administratorul de patrimoniu), personalul administrativ al unităţii de învăţământ;

- de reprezentare a unităţii şcolare.

I.  ATRIBUŢII SPECIFICE POSTULUI

1.  PROIECTAREA  ACTIVITĂŢILOR
1.1. Corelarea continutului activitatii cu obiectivele generale ale institutiei.
Identificarea în procesul de predare - învățare a activităților în care este necesară instruirea practică prin studierea programelor școlare și a manualelor utilizate, precum și necesitatea implicării tehnicianului în procesul instructiv - educativ legat de punerea la dispoziție a materialelor/ aparaturii/ utilajelor din dotarea atelierelor.

Tehnicianul studiază documentele curriculare (modulele de specialitate pentru prelucrarea lemnului) și corelează stocurile de materiale existente în atelier cu planificările calendaristice ale maiștrilor instructori.
Tehnicianul asigură funcționarea perfectă a echipamentelor, utilajelor și instrumentelor înainte de începerea orelor de laborator sau instruire practică. Fără această pregătire, obiectivele curriculare nu pot fi îndeplinite.
1.2. Realizarea planului managerial al compartimentului
Pentru o bună organizare a în atelierele din școală tehnicianul planifică calendaristic activitatea, aceasta fiind obligatoriu în concordanță cu graficul de instruire practică stabilit anual de conducerea unității de învățământ. 
Redactează planul anual și semestrial de activitate al atelierului-școală de prelucrare a lemnului și îl înaintează spre avizare conducerii școlii până la data stabilită prin graficul intern.

Întocmește referatele de necesar pentru materii prime (lemn masiv, PAL, MDF, furnire), materiale consumabile (clei, lacuri, abrazive, elemente de asamblare) și scule mecanice/manuale necesare orelor de instruire practică.

1.3. Aplicarea reglementărilor legale în vigoare
Respectarea și aplicarea normelor SSM specifice prelucrării lemnului:
Montarea obligatorie și verificarea permanentă a integrității dispozitivelor de protecție la utilaje (ex. cuțitul divizor și capota de protecție la circular, ecranele de protecție, împingătoare de material și dispozitive anti-recul pentru utilajelele periculoase - circular, rindea la grosime/abricht, freză, strung de lemn).

Urmărirea purtării obligatorii de către elevi a echipamentului individual de protecție (halat, ochelari de protecție, antifoane, mască de praf).

Prevenirea și stingerea incendiilor (SU) și Protecția Mediului:
Menținerea căilor de evacuare libere și verificarea stării de valabilitate a extinctoarelor din atelier.

Evacuarea zilnică a deșeurilor combustibile (rumeguș, taloane de lemn, cârpe îmbibate în diluant sau lac) în locuri special amenajate, conform normelor de mediu.

Supraveghează depozitarea substanțelor folosite la finisare (aracet, adezivi poliuretanici, lacuri, băițuri, diluanți) în spații speciale, ventilate, ferite de surse de căldură sau scântei, conform fișelor tehnice de securitate.

Întreținerea Utilajelor și Verificări Tehnice Legale:

Revizii periodice: Monitorizează scadențele și asigură exploatarea utilajelor doar dacă au reviziile tehnice efectuate (ascuțirea corectă a pânzelor de circular, a cuțitelor de rindea și a frezelor) pentru a evita blocajele sau ruperea elementelor active.

Izolarea surselor de energie: Aplică procedurile de siguranță la intervențiile de mentenanță (schimbarea pânzelor/sculelor se face exclusiv cu utilajul deconectat fizic de la rețeaua electrică).

Acordarea primului ajutor:
Menținerea trusei medicale din atelier complet echipată și acordarea primului ajutor în caz de tăieturi, zgârieturi sau alte traumatisme specifice lucrului în atelier.

2.  REALIZAREA ACTIVITĂŢILOR
2.1. Indeplinirea sarcinilor de serviciu specifice postului. 

Activitatea tehnicianului de ateliere se desfășoară în concordanță cu legislația în vigoare (Legea Învățământului Preuniversitar nr. 198/2023) și cu Planul de Acțiune al Școlii (PAS) al unității de învățământ. Scopul principal este asigurarea bazei materiale, tehnice și de siguranță necesare desfășurării orelor de instruire practică și laborator la standarde înalte de calitate.

Efectuează reviziile tehnice periodice, ungerea componentelor mobile ale utilajelor și ascuțirea sculelor așchietoare (pânze circular, cuțite de rindeluit, freze). Intervine operativ pentru remedierea defecțiunilor minore fără a perturba orele de curs.

Suport didactic: Pregătirea bancurilor de lucru cu scule manuale (dălți, rindele) potrivite temei de practică și sprijinirea maistrului instructor în supravegherea elevilor.

Sprijină maistrul instructor în ghidarea elevilor privind utilizarea uneltelor manuale și verificarea preciziei dimensionale a pieselor executate (operații de trasare, debitare, asamblare).

Oprește imediat alimentarea electrică a atelierului sau a unui utilaj în caz de blocaj tehnic sau comportament neadecvat al elevilor și raportează de urgență incidentul structurilor ierarhice.

Pentru evitarea accidentelor este necesar să urmărească:

Înainte de începerea lucrului dacă: 
a) s-a efectuat instructajul la locul de muncă; 

b) uneltele, mesele de lucru, maşinile, instalaţiile, aparatele etc. sunt în bună stare de funcţionare, bancurile de lucru sunt la înălţimile optime pentru elevi; 

c) echipamentul de protecţie pentru fiecare loc de muncă repartizat elevilor este în bună stare, există plăci avertizoare de protecţie la locurile unde se pot produce accidente s-au asigurat măsurile de siguranţă impuse de normele de protecţie a muncii. 

În timpul lucrului: 
(1) dacă elevii poartă echipamentul individual de protecţie stabilit pentru fiecare loc de muncă, halatele de lucru sunt strânse pe corp şi încheiate la mâneci, părul elevilor este strâns şi acoperit cu basma sau bască; 

(2) folosirea şi mânuirea corectă a sculelor, uneltelor, maşinilor, materialului de prelucrat etc. şi poziţia normală (neforţată) în timpul lucrului; 

(3) păstrarea ordinii şi curăţeniei la locul de muncă; 

(4) purtarea ochelarilor de protecţie atunci când se lucrează la polizor sau la maşinile- unelte la care este prevăzută utilizarea acestora, precum şi la executarea diferitelor lucrări în construcţii; 

(5) elevii să nu lucreze la maşini, utilaje, aparate etc. fără aprobarea personalului însărcinat cu îndrumarea şi supravegherea lucrărilor practice; 

(6) asigurarea la locurile de muncă a tuturor condiţiilor igienico-sanitare; 

(7) să nu se consume sau păstreze alimente proprii în atelierele de lucru; orice aliment se va consuma numai la locurile special amenajate respectându-se regulile de igienă. 

La terminarea lucrului: 
(1) deconectarea maşinilor unelte de la priza de forţă, curăţirea de către elevi a locului de muncă, a echipamentului, uneltelor, maşinilor etc. şi aşezarea uneltelor, sculelor în sertare sau dulapuri; 

(2) respectarea tuturor măsurilor de igienă, prevenire şi stingere a incendiilor prevăzute în normativele în vigoare pentru locurile de muncă respective. 

În timpul funcţionării maşinii-unelte trebuie urmărit ca:

(1) Să nu se execute măsurători. 

(2) Să nu se cureţe şi să nu se ungă maşina-unealtă. 

(3) Să se apropie cu atenţie scula de aşchiere de piesa care se prelucrează. 

(4) Să nu se pună la loc cureaua de transmisie atunci când aceasta cade de pe roţile de transmisie. 

(5) După întreruperea comenzii de rotaţie să nu se frâneze rotirea părţilor maşinii cu mâna (roata de transmisie, cureaua de transmisie, axul principal). 

Când se lucrează cu maşina de găurit trebuie urmărit ca:

(1) Să nu se ţină piesa cu mâna.

(2) Dacă burghiul se gripează, se opreşte imediat maşina de găurit şi se scoate burghiul din gaură.

(3) Găurirea pătrunsă se execută cu atenţie sporită întrucât burghiele se rup când ies din piesă. 

În timpul lucrului se vor purta ochelari de protecţie pentru a feri ochii de aşchii.
Când se lucrează la polizor trebuie urmărit ca:

(1) Să nu se staţioneze în planul de rotire a pietrei polizorului.

(2) Să nu se apese cu putere piesa sau scula care se ascute pe piatra de polizor. 

(3) Să nu se ascută piesele pe suprafeţele laterale ale pietrei.

(4) Să nu se lucreze fără suport şi fără ecran de protecţie. 

(5) Să se fixeze suportul la nivelul centrului pietrei de polizor. 

(6) Să nu se lucreze la polizor fără ochelari de protecţie. 

2.2.  Utilizarea rațională și eficientă a resurselor materiale, financiare, informaționale și de timp.
Managementul materialelor și semifabricatelor: Reguli clare de recepție, depozitarea corectă și monitorizare a indicilor de umiditate pentru cherestea și panouri (PAL/MDF) pentru a asigura stabilitatea dimensională, optimizarea croirii (diagrame de debitare pentru reducerea pierderilor) și evidența consumurilor.

Supraveghează croirea materialului lemnos realizată de elevi pentru a reduce pierderile (optimizarea randamentului la debitare) și recuperează resturile utilizabile pentru lucrări de mică tâmplărie/obiecte artizanale.

Întreținerea și exploatarea corectă a utilajelor: Verificarea și reglarea mașinilor-unelte (abric, grosime, freză, circular de formatizat) și gestionarea activității de ascuțire/înlocuire a sculelor tăietoare (pânze, cuțite, freze).

Diagnosticarea și remedierea defecțiunilor minore apărute pe parcursul procesului de prelucrare a lemnului în atelier.

Anunțarea imediată a conducerii/compartimentului administrativ în cazul unor defecțiuni majore care necesită intervenții autorizate externe.

Gestionarea și conservarea patrimoniului: Inventarierea anuală și permanentă a SDV-urilor (scule, dispozitive, verificatoare) și a mijloacelor fixe din atelier.

Depozitarea corectă a sculelor manuale după finalizarea orelor și asigurarea securității incintei împotriva efracției sau incendiilor.

2.3. Contribuții la dezvoltarea personalitătii elevului 

Sprijin direct în instruirea practică: Colaborează strâns cu maistrul instructor sau profesorul de specialitate în cadrul orelor de laborator tehnologic și instruire practică pentru demonstrarea tehnicilor și procedeelor de lucru mecanice, electrice sau specifice profilului.

Demonstrarea utilizării echipamentelor: Efectuează demonstrații practice inițiale privind utilizarea corectă, eficientă și în condiții de siguranță a mașinilor, utilajelor, aparatelor de măsură și control și a sculelor din dotarea atelierului.

Formarea deprinderilor corecte: Supraveghează elevii în timpul executării lucrărilor practice, corectând în timp util mișcările sau procedeele greșite, pentru a asigura formarea unor reflexe profesionale corecte.

Ghidare individuală: Acordă asistență individualizată elevilor care întâmpină dificultăți în realizarea operațiilor tehnologice sau în înțelegerea desenelor tehnice și a schemelor de lucru.

Dezvoltarea autonomiei în muncă: Încurajează elevii să își organizeze singuri locul de muncă (bancul de lucru), să își aleagă corect SDV-urile (scule, dispozitive, verificatoare) și să își planifice pașii tehnologici.

Formarea spiritului de precizie și calitate: Educă elevii în spiritul rigorii profesionale, învățându-i să verifice calitatea pieselor, subansamblelor sau lucrărilor executate prin utilizarea corectă a instrumentelor de măsură.

3. COMUNICAREA ȘI RELAȚIONAREA
3.1. Capacitatea de a se integra, a lucra în echipă.
Abilitatea de a stabili relații profesionale armonioase cu colegii (profesori, maiștri, personal didactic – auxiliar, personal administrativ) și de a colabora activ cu aceștia pentru buna desfășurare a orelor de instruire practică; atitudine deschisă, respectuoasă și orientată către sprijinirea procesului didactic și a activității elevilor.

Colaborarea cu personalul didactic: Cooperează strâns cu profesorii și maiștrii instructori pentru pregătirea din timp a materialelor, echipamentelor și utilajelor necesare fiecărei lecții sau lucrări practice.
Sprijinirea elevilor: Manifestă răbdare, tact pedagogic și spirit de echipă în îndrumarea tehnică a elevilor, asigurându-se că aceștia înțeleg regulile de utilizare a uneltelor și respectă normele de protecție a muncii (SSM).
Comunicare eficientă: Informează operativ cadrele didactice și conducerea școlii cu privire la starea echipamentelor, eventualele defecțiuni sau necesarul de materiale, pentru a nu bloca activitatea de producție/învățare. Promovarea relațiilor pozitive prin încredere, respect și atenție, comunicarea prin exprimarea clară și precisă a mesajelor

Participare colectivă: Participă activ la ședințele administrative ale catedrei sau ale atelierului și contribuie cu propuneri tehnice pentru îmbunătățirea condițiilor de lucru.
Gestionarea conflictelor: Manifestă o atitudine conciliantă, evită generarea de conflicte în interiorul atelierului și rezolvă eventualele neînțelegeri prin dialog constructiv.
3.2. Realizarea comunicării școală - familie, școală - comunitate școlară/ comunitate socială.

Informarea cu privire la normele de siguranță și activități: Menținerea unei legături indirecte sau directe (după caz și în colaborare cu maiștrii instructori/profesorii coordonatori) cu părinții și comunitatea școlară privind activitățile practice desfășurate în atelier, echipamentele folosite și riscurile specifice muncii.

Transmiterea informațiilor administrative și tehnice: Transmiterea datelor referitoare la stadiul dotării atelierelor, necesarul de materiale furnizat de parteneri economici sau implicarea comunității sociale (operatori economici) în stagiile de practică.

Colaborarea cu partenerii educaționali: Comunicarea activă cu reprezentanții agenților economici parteneri în vederea organizării optime a instruirii practice și a asigurării resurselor materiale necesare atelierelor școlare.

Promovarea imaginii școlii: Participarea la evenimente de tipul „Porți Deschise”, târguri de meserii sau prezentări comunitare, unde tehnicianul pune în valoare dotările atelierului și produsele realizate de elevi.

3.3. Monitorizarea situațiilor conflictuale.

Supravegherea comportamentului elevilor pe durata prezenței în atelierul școlii și în timpul activităților practice.
Identificarea și prevenirea stărilor tensionate, a disputelor sau a oricăror forme de violență, abuz, tatonare sau comportament Deviant/agresiv între elevi.
Gestionarea situațiilor conflictuale apărute în cadrul atelierului, aplicând măsuri imediate de calmare, mediere și deghizare a conflictului în limitele atribuțiilor de post.
Sesizarea operativă a diriginților, a profesorilor de specialitate, a conducerii școlii sau a comisiei de prevenire și eliminare a violenței în mediul școlar, atunci când un conflict escaladează.
Colaborarea cu personalul didactic și cu consilierul școlar pentru menținerea unui climat de siguranță, disciplină și respect reciproc.
Aplicarea prevederilor legale privind protecția elevilor (conform art. 89 alin. 2 și art. 96 alin. 1 din Legea nr. 272/2004 republicată) și a Regulamentului Intern (RI) / Regulamentului-cadru de organizare și funcționare a unităților de învățământ preuniversitar (ROFUIP).
4. MANAGEMENTUL CARIEREI ŞI AL DEZVOLTĂRII PERSONALE 

4.1.  Identificarea nevoilor proprii de dezvoltare 

Conștientizarea cerințelor actuale legate de noile tehnologii, utilaje sau echipamente din atelierul școlar.
Autoevaluarea competențelor tehnice și a cunoștințelor de securitate și sănătate în muncă (SSM).
Adaptarea la schimbările din programele școlare și din standardele de pregătire profesională ale elevilor.

4.2.  Participarea la activităţi metodice/stagii de formare/ cursuri de perfecţionare etc.
Participă la programele de instruire organizate de Casă Corpului Didactic (CCD) sau de furnizori privați pe teme de SSM specifice prelucrării mecanice a lemnului.
4.3.  Aplicarea cunoştinţelor/ abilităţilor/ competenţelor dobândite.

Valorificarea competențelor științifice dobândite prin eficientizarea activității (ex. implementează tehnici noi de asamblare sau finisare a lemnului în cadrul instruirii practice a elevilor, ca urmare a absolvirii cursurilor de specialitate).
5.  CONTRIBUŢIA LA DEZVOLTAREA INSTITUŢIONALĂ ŞI LA PROMOVAREA IMAGINII UNITĂŢII ŞCOLARE 

5.1. Promovarea unei atitudini proactive față de activitățile școlii.

Implicarea în organizarea evenimentelor școlare:
Participarea activă la pregătirea logisticii pentru „Școala Altfel”, „Săptămâna Verde” sau zilele porților deschise.

Pregătirea atelierelor de lucru pentru demonstrații practice destinate viitorilor elevi sau vizitatorilor.

Inițiativă în modernizarea spațiului de lucru:
Propunerea de soluții pentru îmbunătățirea managementului deșeurilor sau optimizarea consumului de resurse în ateliere.

Autopropunerea pentru rearanjarea, înfrumusețarea sau eficientizarea fluxului de lucru din laboratoare și ateliere.

Sprijinirea activităților extrașcolare ale elevilor:
Mentoratul voluntar sau sprijinirea tehnică a elevilor care participă la olimpiade tehnologice, concursuri de meserii sau cercuri științifice.

Ajutorul acordat în realizarea unor proiecte practice / machete care depășesc programa școlară standard.

Colaborarea interdisciplinară și spiritul de echipă:
Propune activ moduri noi de colaborare cu cadrele didactice pentru a îmbunătăți materialele didactice sau metodele de prezentare a echipamentelor.

Răspunde prompt și cu deschidere solicitărilor venite din partea conducerii sau a altor departamente, chiar și atunci când acestea nu fac parte strict din rutina zilnică.

Promovarea imaginii școlii:
Participarea alături de profesori și elevi la târguri de meserii, parteneriate cu agenți economici sau programe comunitare pentru a promova oferta educațională a unității.

5.2. Promovarea în comunitate a activității instituției, participând la programe și parteneriate.
Pregătirea expozițiilor și evenimentelor: Selecționează, finisează și pregătește produsele, machetele sau lucrările realizate de elevi în atelier pentru a fi expuse la târguri, expoziții, Ziua Porților Deschise sau evenimente locale.

Suport tehnic în parteneriate: Asigură baza tehnico-materială și coordonarea tehnică a elevilor în cadrul proiectelor realizate în parteneriat cu agenți economici, ONG-uri sau alte școli (ex: stagii de practică, ateliere comune, proiecte de voluntariat).

Demonstrații practice publice: Organizează și susține demonstrații practice live (workshops) în cadrul comunității pentru a atrage viitori elevi (promovarea ofertei educaționale).

Documentarea activității: Realizează fotografii, videoclipuri scurte și descrieri tehnice ale proceselor din atelier pentru a fi folosite de echipa de comunicare a școlii pe site-ul instituției sau pe rețelele sociale.

Întreținerea relației cu partenerii de practică: Menține legătura tehnică cu tutorii de practică din companiile partenere pentru a alinia dotările atelierului cu cerințele actuale din piața muncii.

5.3. Facilitarea procesului de cunoaştere, înţelegere, însuşire şi respectare a regulilor sociale.

Orientarea comportamentală a elevilor: Explicarea și exemplificarea normelor de conduită specifice atelierului școlar, a regulamentului intern și a normelor de politețe în relația cu profesorii, maiștrii-instructori și colegii.
Monitorizarea disciplinei: Urmărirea modului în care elevii respectă regulile de ordine, disciplina tehnologică, programul atelierului și regulile de siguranță colectivă în timpul lucrului. 

Medierea și prevenirea conflictelor: Intervenția calmă și formativă în cazul unor divergențe între elevi, orientându-i spre soluții constructive și respect reciproc.
Consilierea privind cultura organizațională: Sprijinirea elevilor în înțelegerea importanței respectării normelor de SSM (Sănătate și Securitate în Muncă), PSI (Prevenirea și Stingerea Incendiilor) și a regulilor civice ca parte integrantă a eticii profesionale.

Colaborarea cu echipa pedagogică: Transmiterea către diriginți, maiștrii-instructori sau consilierul școlar a unor observații relevante privind comportamentul social sau eventualele dificultăți de adaptare ale unor elevi în cadrul colectivului de lucru.
II. ALTE ATRIBUŢII

    În funcţie de nevoile specifice ale unităţii de învăţământ, salariatul este obligat să îndeplinească si alte sarcini repartizate de angajator, precum şi să respecte normele, procedurile de sănătate şi securitate a muncii, de PSI si ISU, în condiţiile legii:

· Stabilirea anuală a unui plan privind achiziţii, dotări şi autodotări;

· Identificarea unor oportunităţi de colaborare diverşi egenţi economici;

· Depistarea deteriorărilor produse la mobilierul şcolar, stabilirea procedurilor de recondiţionare, înlocuire sau chiar fabricare;

· Implicarea în comisia de inventariere pe atelierele şcolii, laboratoare de prelucrare a lemnului;

· Coordonarea împreună cu conducerea şcolii a unor activităţi cu caracter de microproducţie (găsirea de oferte, de parteneri, de încheiere în formă contractuală cu agenţii economici din profil.

Răspunderea disciplinară:


Neîndeplinirea sarcinilor de serviciu sau îndeplinirea lor în  mod necorespunzător atrage după sine 

diminuarea calificativului şi/sau sancţionarea disciplinară, conform prevederilor  legii.


Data ..........................                                    Semnătura titularului de luare la cunoştinţă                                                                                      





………………………………………………………… 
Director,

Prof. Șerban Vasile - Vali                                                               Lider de sindicat,
Prezenta fişă a fost întocmită în 2 (două) exemplare, unul rămânând în documentele şcolii, iar al doilea exemplar fiind înmânat angajatului.

Fișa postului operaționalizată tehnician a fost elaborată în conformitate  cu art.2, alin.(2), (3) și (4) din

Ordinul MECTS nr. 6143 din 01.11.2011 cu modificările și completările ulterioare - Anexa nr. 11 la Metodologia de evaluare anuală a activităţii personalului didactic şi didactic auxiliar – Fișa cadru a postului pentru personalul didactic auxiliar de tehnician.

